cyanic-selkie/wikianc huggingface dataset:
மிலிந்த சிரிவர்தன
மிலிந்த சிரிவர்தன (Milinda Siriwardana), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 45 முதல்தர துடுப்பாட்டப் போட்டிகளிலும், 60 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
அசகான்
அசகான் (மலாய்: Asahan, சீனம்: 刨花), மலேசியா, மலாக்கா மாநிலத்தின் ஜாசின் மாவட்டத்தில் உள்ள ஒரு சிறிய நகரம். மலேசியாவில் புகழ்பெற்ற குனோங் லேடாங் மலை, இந்த நகருக்கு அருகாமையில்தான் இருக்கிறது. ஜாசின் நகரில் இருந்து 25 கி.மீ. தொலைவிலும், ஜொகூர், தங்காக் நகரில் இருந்து 25 கி.மீ. தொலைவிலும் இருக்கிறது. இந்த நகரம், மலாக்கா - ஜொகூர் மாநிலங்களைப் பிரிக்கும் ஓர் எல்லை நகரமாகும்.
இந்த நகரைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் இருக்கின்றன. அண்மைய காலங்களில் அந்தத் தோட்டப் பகுதிகளில் மிகுதியான நில மேம்பாட்டுத் திட்டங்கள், வீடமைப்புத் திட்டங்கள், தொழில்துறைத் திட்டங்கள் உருவாக்கம் பெற்றன. தோட்டப் புறங்களில் வாழ்ந்தவர்கள் பெரிய நகரங்களுக்கு மாறிச் சென்று விட்டனர். அசகான் நகரம் ஒரு சுற்றுலா மையமாக மாறி வருகிறது.
2004-ஆம் ஆண்டு, மலேசிய அரசாங்கம் ‘சவுஜானா அசகான்’ எனும் தன்முனைப்புத் தூண்டுதல் மையத்தை இங்கு நிறுவியது. அரசாங்க அமைப்புகள், வர்த்தக நிறுவனங்கள், தனியார் அமைப்புகள் அந்த மையத்தின் சேவைகளைப் பயன்படுத்தி வருகின்றன. குனோங் லேடாங் மலையின் அடிவாரத்தில், அந்த மையம் அமைந்து இருப்பதால், வெளிப்புற, உடல்நல நடவடிக்கைகளுக்குப் பிரபலம் அடைந்து வருகிறது.
வரலாறு
1910-ஆம் ஆண்டில், அசகான் நகரில் ஒரு புதிய குடியேற்றம் நிகழ்ந்தது. அசகான் நகருக்கு அருகில் இருக்கும் குனோங் லேடாங் மலை, மலேசிய மலாய் இலக்கியத்தில் புராணத் தன்மைகளைக் கொண்டது. அதனால், மலாய்க்காரர்கள் அங்கு வந்து குடியேறினார்கள். அவர்கள் விவசாயத் தொழில்களில் ஈடுபட்டனர். அதற்கு முன்னர், மலேசியப் பூர்வீகக் குடிமக்கள், அசகான் மலைக் காட்டுப் பகுதிகளில் நீண்ட காலமாக வாழ்ந்து வந்து இருக்கின்றனர்.
இந்த நகருக்கு அருகாமையில் இருக்கும் பெக்கோ, சின் சின், நியாலாஸ், கீசாங், ஜாசின் போன்ற நகரங்களில் ஈயம் இருப்பது கண்டுபிடிக்கப் பட்டது. அந்தப் பகுதிகளில் சீனர்கள் குடியேறினார்கள். 1920-களில் பிரித்தானியர்களுக்குச் சொந்தமாக, பல ரப்பர் தோட்டங்கள் திறக்கப் பட்டன. தென் இந்தியாவில் இருந்து தமிழர்கள், ஒப்பந்த முறையில் கொண்டு வரப்பட்டனர்.
அவர்கள் ரப்பர் தோட்டங்களில் வேலைக்கு அமர்த்தப் பட்டனர். அந்த வகையில் புக்கிட் அசகான் ரப்பர் தோட்டம் உருவாக்கம் பெற்றது. அதன் பின்னர், நூற்றுக் கணக்கான தமிழர்கள் அசகானைச் சுற்றி இருந்த ரப்பர் தோட்டங்களில் குடியேறினர்.
தமிழர்களின் எண்ணிக்கை
அசகான் நகரில் கணிசமான அளவுக்குத் தமிழர்கள் இருந்தனர். சிறு தொழில்கள், சிறு வியாபாரங்கள், உணவகங்கள், மளிகைக் கடைகள், துணிமணிக் கடைகள் போன்றவற்றை நடத்தி வந்தனர். நகராண்மைக் கழகப் பணிகள், பொதுப்பணித் துறையின் வேலைகள், அரசு சார்ந்த தொலைபேசி பணிகளில் முன்பு தமிழர்கள் கணிசமான அளவிற்கு இருந்தனர்.
தற்போது அந்தப் பணிகளில் தமிழர்களின் எண்ணிக்கை மிகவும் குறைந்து விட்டது. சொற்பமான எண்ணிக்கையில் தான் தமிழர்கள் அரசு வேலைகளில் அமர்த்தப் படுகின்றனர். இந்தத் தோட்டங்களில் ஒரு சில வயதான தமிழர்கள் மட்டுமே இன்னும் இருக்கின்றனர்.
ஓரளவுக்கு கல்வி தகுதியுடைய இளைஞர்கள் மலாக்கா நகரம், ஜாசின், அலோர் காஜா, தங்காக் நகர்களில் பணி புரிகின்றனர். பட்டம் பெற்ற இளைஞர்கள் கோலாலம்பூர், ஜொகூர் பாரு, பெட்டாலிங் ஜெயா, சிங்கப்பூர் போன்ற பெரும் நகரங்களுக்குப் புலம் பெயர்ந்து விட்டனர்.
குனோங் லேடாங் இளவரசிப் புராணம்
குனோங் லேடாங் இளவரசியின் புராணக் கதை என்பது, முன்பு காலத்தில் லேடாங் மலையில் வாழ்ந்த ஓர் இளவரசியின் புராணக் கதையாகும். லேடாங் மலையில், ஓர் இளவரசி வாழ்ந்து வந்ததாக நம்பப் படுகிறது.
அந்த இளவரசியைப் பற்றி கேள்விப் பட்ட மலாக்காவின் சுல்தான் மகமுட் ஷா (ஆட்சி காலம்: 1488 to 1511), அவரைத் திருமணம் செய்து கொள்ள விரும்பினார். அதற்கு அந்த இளவரசி சில நிபந்தனைகளை விதித்தார். அந்த நிபந்தனைகளைச் சுல்தான் நிறைவேற்ற முடியவில்லை. அதனால், மலாக்கா சுல்தானகம் அழிவு பெற்றதாகவும் சொல்லப் படுகிறது. 1511-ஆம் ஆண்டு, மலாக்காவைப் போர்த்துக்கீசியர்கள் கைப்பற்றினர். சுல்தான் மகமுட் ஷா, பகாங் மாநிலத்திற்குத் தப்பிச் சென்றார்.
அசகான் நீர்வீழ்ச்சி
அசகான் நீர்வீழ்ச்சி அல்லது லேடாங் நீர்வீழ்ச்சி எனும் பெயரில் இங்கு ஒரு பொழுதுபோக்குச் சார்ந்த பகுதி இருக்கிறது. மலாக்கா, ஜொகூர் மாநில மக்கள் வார இறுதியில், இங்கு வந்து பொழுது போக்கிச் செல்கின்றனர். இந்தப் பொழுது போக்குத் தளத்தில் பல்வேறு வசதிகள் செய்து கொடுக்கப்பட்டு இருக்கின்றன. லேடாங் மலையில் இருந்து பெருகி வரும் தெளிந்த நீரோட்டம் மக்களைக் கவர்கின்றது. இயற்கை விரும்பிகளுக்கு ஓர் அமைதியான இடம்.
இங்கு முகாம் திடல்கள், வனவலம், மலையேற்றம், பாறையேற்றம், பறவைகள் பார்த்தல் போன்றவற்றிற்கு ஏற்பாடுகள் செய்து தரப் படுகின்றன. ‘சவுஜானா அசகான்’ (மலாய்: Saujana Asahan) எனும் தன்முனைப்புத் தூண்டுதல் மையமும் இங்கு இருக்கிறது. அரசாங்க அமைப்புகள், வர்த்தக நிறுவனங்கள், தனியார் அமைப்புகள் அந்த மையத்தின் சேவைகளைப் பயன்படுத்திக் கொள்கின்றன. குனோங் லேடாங் மலையின் அடிவாரத்தில், அந்த மையம் அமைந்து இருக்கிறது.
ஆளுமை
ஆளுமை என்பது என்ன என்பது பற்றி உறுதியான எல்லோராலும் ஏற்றுக் கொள்ளப்பட்ட வரையறை இல்லை. உளவியல் நோக்கில் ஆளுமை என்பது ஒருவரின் ஒழுங்கமைந்த, இயங்கியல் பண்புகளும், அவை தோற்றுவிக்கும் தோரண நடத்தைகள், உணர்வுகள், சிந்தனைகளையும் குறிக்கிறது. பொது வழக்கில் ஆளுமை என்பது ஒருவரின் வெளித் தோற்றத்தைப் பெரிதும் குறிக்கிறது. ஆளுமை என்பதைச் சுருக்கமாக "ஒருவரைத் தனித்துவமானவராக ஆக்கும் எண்ணங்கள், உணர்வுகள், நடத்தைகள் என்பவற்றாலான ஒன்று" என வரையறுக்கலாம். அத்துடன் ஆளுமை ஒருவரின் உள்ளிருந்து உருவாகி அவருடைய வாழ்க்கைக் காலம் முழுதும் சீராக அமைகின்றது.
சொல்லும் கருத்தாக்கமும்
ஆளுமை என்னும் தமிழ்ச் சொல் "பர்சனாலிட்டி" (Personality) என்னும் ஆங்கிலச் சொல் குறிக்கும் கருத்துருவைக் குறிக்க ஏற்பட்டது. இலத்தீன் மொழியில் "பர்சனா" (persona) என்பது 'மறைப்பு', 'முகமூடி' என்னும் பொருள் தருவது. எனவே ஆளுமை என்பது "ஒருவர் அணிந்திருக்கும் முகமூடி" என்னும் கருத்துருவின் அடிப்படையைக் கொண்டுள்ளது.
ஆளுமைக் கோட்பாடுகள்
ஆளுமை பற்றியும் அது உருவாகும் விதம் குறித்தும் பலவகையான கோட்பாடுகள் முன்வைக்கப்பட்டுள்ளன. பல்வேறுபட்ட சிந்தனைக் குழுக்கள் இவ்வாறான கோட்பாடுகளின் உருவாக்கத்துக்குக் காரணமாக அமைந்தன. ஆளுமை குறித்த முக்கிய கோட்பாட்டு வகைகளாகப் பின் வருவனவற்றைக் குறிப்பிடலாம்.
மேற்கோள்கள்
பகுப்பு:ஆளுமை பகுப்பு:மனித வளர்ச்சியியல்
பிள்ளையார் (திரைப்படம்)
பிள்ளையார் 1984 ஆம் ஆண்டு வெளிவந்த தமிழ்த் திரைப்படமாகும். வி. டி. அரசு இயக்கத்தில் வெளிவந்த இத்திரைப்படத்தில் அருண்குமார், ராதா மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎
குஃப்ரி
குஃப்ரி,இந்தியா குஃப்ரி ஹிமாச்சல் பிரதேசம், சிம்லா மாவட்டத்தில் அமைந்துள்ள அழகு கொஞ்சும் மலை வாழிடமாகும். இது சிம்லாவிலிருந்து 20 கி.மீ தூரத்தில்,தேசிய நெடுஞ்சாலை எண் 22 ல் அமைந்துள்ளது. இது கடல் மட்டத்திலிருந்து 2,630மீ (8630 அடி உயரத்தில்) அமைந்துள்ளது. 2001,மக்கள் தொகை கணக்கெடுப்பின் படி மொத்த மக்கள் தொகை 1,148 ஆகும். அலுவலக மொழி ஹிந்தி ஆகும். குஃப்ரி என்னும் சொல் குஃபர் என்ற சொல்லிலிருந்து வந்ததாகும். குஃபர் என்றால் வட்டார மொழி வழக்கில் ஏரி என்று பொருள்படும். இங்கு அரிய வகை மறிமான்,பூனை,ஹிமாச்சல் பிரதேசத்தின் மாநிலப் பறவையான மோனல் போன்றவைகள் கண்ணுக்கு விருந்தளிக்கும். மேலும்,இங்கு குளிர் காலத்தில் உருளைக் கிழங்கு பயிரிடப்படுகிறது.
புவியியல் அமைப்பு 31.10`வ   77.25`கி (8607 அடி)
வரலாறு குஃப்ரி மற்றும் சிம்லாவை சுற்றியுள்ள பகுதிகள் நேபாள அரசுக்கு சொந்தமானவையாக இருந்தது .பின்னர் சகவுலி உடன்படிக்கையின் படி, அது பிரிட்டிஷ் அரசுக்கு விட்டுக்கொடுக்கப்பட்டது. மேலு குஃப்ரியை சுற்றியுள்ள பகுதிகளை பிரிட்டிஷ் அரசு1819ல் கண்டறிந்து வெளியுலகத்திற்கு கொண்டு வந்தது.
பகுப்பு:இமாச்சலப் பிரதேசம்
ராஜேஷ் (கன்னட நடிகர்)
thumb
ராஜேஷ், கன்னட திரைப்பட நடிகர் ஆவார். இவர் பெங்களூரில் பிறந்தார். ‘நம்ம ஊரு’, ‘கங்கெ கௌரி’, ‘சதீ சுகன்யா’, பெளுவலத மடிலல்லி’, ‘கப்பு பிளுபு’, ‘பிருந்தாவன’, ‘போரெ கௌட பெங்களூரிகெ பந்த’, ‘மரெயத தீபாவளி’, பிரதித்வனி, ‘காவேரி’, ‘தேவர குடி’, ‘பதுகு பங்காரவாய்து’, ‘சொசே தந்த சௌபாக்கிய’, முகியத கதை, பிடுகடெ, தேவரதுட்டு, ‘கலியுக’, பிதாமக உள்ளிட்ட படங்களில் நடித்துள்ளார். இவரது மொழிப் புலமையாலும், நடிப்புத் திறனாலும் அறியப்படுபவர். இவருக்கு கலாதபஸ்வி என்ற சிறப்புப் பெயர் உண்டு. கல்விக்கூடம் ஒன்றில் இவருக்கு முனைவர் பட்டம் வழங்கிச் சிறப்பிக்கப்பட்டார்.
சான்றுகள்
பகுப்பு:1935 பிறப்புகள் பகுப்பு:கன்னடத் திரைப்பட நடிகர்கள் பகுப்பு:வாழும் நபர்கள்
டெவில் மே கிரை (காணொளி விளையாட்டு)
இக்கதை, கற்பனையான மால்லட் தீவின் நவீன காலத்தில் அமைக்கப்பட்டிருக்கிறது. டாண்டே என்னும் ஒரு அசுர வேட்டைக்காரானை, மய்யமாகக் கொண்டது இக்கதை. தனது சகோதரன் மற்றும் தாயை இழந்த பின்னர் பிசாசுகள் மீது பழிவாங்க அவனது தொழிலை பயன்படுத்துகிறார். டிரிஷ் என்ற பெண்மணியை சந்திக்கிறார், அவரை அரக்க இறைவன் முண்டஸை அழிக்க ஒரு பயணத்திற்கு கூட்டி செல்கிறார். விளையாட்டு இயந்திரம் மற்றும் பல முன் அளிக்கப்பட்ட முழு இயக்க காணொளிகலைப்பயன்படுத்தி வெட்டுக் காட்சிகளின் கலவையால் இந்த கதை முதன்மையாக சொல்லப்படுகிறது.
இந்த விளையாட்டு மிகவும் தளர்வாக, இத்தாலிய கவிதையான டிவைன் காமெடியை(தெய்வீக நகைச்சுவைய்) அடிப்படையாகக் கொண்டது. அதன் குறிப்புகளாக விளையாட்டின் முக்கிய கதாபாத்திரமாக டான்டே (டான்டே அலிகியேரி ) மற்றும் இதர கதாபாத்திரங்கள் வெர்கில் (வேர்ஜில்) மற்றும் டிரிஷ் ஆக அமைகின்றன.
வளர்ச்சி
டிசம்பர் 1999 ஆம் ஆண்டின் ஆரம்பத்தில், டெவில் மேய் கிரை முதன்முதலில் ரெசிடெண்ட் ஈவில் 4 இன் தொடக்கத்தில் ஆரம்பிக்கப்பட்டது. ஆரம்பத்தில் பிளேஸ்டேஷன் 2 க்காக உருவாக்கப்பட்டது, தயாரிப்பாளர் ஷின்ஜி மிக்காமி ரெசிடென்ட் ஈவில் தொடரில் ஒரு புதிய பகுதியை உருவாக்க அவரை கேட்டுக் கொண்ட பிறகு ஹிட்கி காமியா இயக்கினார். வழக்கமான தொடர் எழுத்தாளர் நொபோரு சுகிமுரா தலைப்பிர்க்கு ஒரு காட்சியை உருவாக்கினார், இது கமியாவின் கருத்தை அடிப்படையாகக் கொண்டு மிகவும் அற்புதமான மற்றும் பகட்டான அதிரடி விளையாட்டாக உருவாக்கினார்.
இக்கதை அடிப்படையில் டோனி எனும் கதாபாத்திரத்தின் உடலில் உள்ள மர்மத்தை அவிழ்ப்பதை தொடர்ந்து எழுதப்பட்டது. டோனி, ஒரு சாதாரண மனிதனை விட அதிகமான அறிவாற்றல் மற்றும் திறன்களைக்கொண்ட மனிதன். அவனின் மனித சக்திக்கு அப்பாற்பட்ட திறன்கள், உயிரித்தொழில்நுட்பத்தால் விளக்கப்பட்டது. விளையாட்டு பாத்திரம், தைரியமாகவும், நிலையான கோணத்தில் இருந்து வீரனாக தோற்றமளிக்கவில்லை என கமியா உணர்ந்ததால் முந்தைய ரெசிடென்ட் ஈவில் தவணைகளில் இருந்து முன்னர் ஒழுங்கமைக்கப்பட்ட பின்னணிகளை கைவிட்டு, அதற்கு பதிலாக மாறும் கேமரா அமைப்பு தேர்வை பயன்படுத்த முடிவு செய்தார்.
கமியா இறுதியில் கதையை பிசாசுகள் நிறைந்த ஒரு உலகில் அமைத்து, கதாநாயகனின் பெயரை "டான்டே" என மாற்றினார். கதாபாத்திரங்களின் நடிகர்கள் பெரும்பாலும் சூகிமூரின் சூழ்நிலையில் எழுதப்பட்டிருந்தனர், இருப்பினும் கதாநாயகனின் தாய் மற்றும் தந்தையின் தோற்றங்கள் கதையிலிருந்து நீக்கப்பட்டன. நவம்பர் 2000 இல் டெவில் மே கிரை என்ற விளையாட்டின் புதிய தலைப்பு வெளியிடப்பட்டது.
இயக்குனரின் கருத்துப்படி,டெவில் மே கிரை டான்டேயின் கழைக்கூத்து மற்றும் போர் திறன்களைச் சுற்றி அடிமட்டத்தில் இருந்து வடிவமைக்கப்பட்டது. ரெசிடென்ட் ஈவில் விளையாட்டின் மிக திறந்த-நிலை கட்டமைப்புக்குப் பதிலாக, இந்த விளையாட்டை மேலும் பணி சார்ந்த முன்னேற்றத்திற்கு மாற்றுவதற்கு இந்த மாற்றத்தை தாமதப்படுத்தியது. டெவில் மே க்ரை கடின நிலை வேண்டுமென்றே இருந்தது, காமியாவின் கூற்றுப்படி, அவர் "லேசாக, சாதாரணமாக விளையாடும் விளையாட்டாளர்களுக்கு  சவால்" என்று அழைத்தார்.
மேற்கோள்கள்
பகுப்பு:கணினி விளையாட்டுக்கள்
சோபி சோல்
thumb சோபி சோல் (ஆங்கிலம்: Sophia Magdalena Scholl - பிறப்பு 9 மே 1921 - 22 பெப்ரவரி 1943) ஒரு யேர்மனிய மாணவர், புரட்சிவாதி, வன்முறையற்ற வெள்ளை ரோசா இயக்கத்தின் ஒரு செயற்பாட்டாளர். நாசி யேர்மனிக்கு எதிரான போராட்டங்களில் பங்கெடுத்த இவர் போர் எதிர்ப்பு துண்டறிக்கைகளை விநியோகம் செய்ததற்காக தேசத் துரோகக் குற்றம் காணப்பட்டு மரண தண்டனை விதிக்கப்பட்டார். 1970களின் பின்பு இவர் ஒரு யேர்மனிய மாவீராகக் கொண்டாடப்படுகிறார்.
பகுப்பு:வெள்ளை ரோசா பகுப்பு:அறப் போராளிகள் பகுப்பு:தூக்கிலிடப்பட்டவர்கள் பகுப்பு:1921 பிறப்புகள் பகுப்பு:1943 இறப்புகள் பகுப்பு:இரண்டாம் உலகப் போரில் பெண்கள்
உயிர்ப்பு ஞாயிறு
உயிர்ப்பு ஞாயிறு (Easter), ஆண்டவரின் உயிர்ப்புப் பெருவிழா அல்லது பாஸ்கா என்பது இயேசு கிறிஸ்து கி.பி. சுமார் 33ம் ஆண்டில் சிலுவையில் அறையப்பட்டு அடக்கம் செய்யப்பட்டு மூன்றாம் நாள் சாவில் இருந்து உயிர்த்ததைக் குறிக்கும் விதமாக கிறிஸ்தவர்களால் கொண்டாடப்படும் ஒரு திருவிழா ஆகும். இது ஒவ்வொரு ஆண்டும் 40 நாட்கள் தவக்காலத்தின் முடிவில் வருகிறது.
இது கிறிஸ்தவ திருவழிபாட்டு ஆண்டின் மிக முக்கியமான திருநாளாகும். இது ஆண்டுதோறும் மார்ச் 22 முதல் ஏப்ரல் 25 வரையான காலப்பகுதியில் வழமையாக வருகின்றது. இந்நாள் புனித வெள்ளியில் இருந்து மூன்றாம் நாளான ஞாயிற்றுக்கிழமை கொண்டாடப்படுகிறது. உரோமன் கத்தோலிக்க திருச்சபையில் இது எட்டு நாள் திருவிழாவாக கொண்டாடப்படுவது வழக்கமாகும்.
பெயர்க்காரணம்
பாஸ்கா என்ற அரமேய மொழிச் சொல்லுக்கு கடந்து போதல் என்று பொருள். இது இஸ்ரேல் மக்கள் எகிப்தில் இருந்து மீட்பு பெற்றத்தன் நினைவாக கொண்டாடப்படும் யூதப் பெருவிழா ஆகும். புதிய ஏற்பாட்டில் "நம் பாஸ்கா ஆடாகிய கிறிஸ்து பலியிடப்பட்டிருக்கிறார்" (1 கொரி 5 : 7 ) என்று திருத்தூதர் பவுல் கூறுகிறார். ஆகவே பழைய ஏற்பாட்டில் கூறப்பட்டிருக்கும் பாஸ்கா பெருவிழா என்பது இயேசுவின் சாவையும் உயிர்ப்பையும் குறிக்கும் முன்னறிவிப்பாக கிறிஸ்தவர்கள் நம்புகின்றனர். ஆகவே அவர்கள் இயேசு உயிர்த்தெழுந்த நாளை புதிய பாஸ்கா பெருவிழாவாகக் கருதுகின்றனர்.
கணக்கீடு
உயிர்ப்புத் திருநாளைக் கணக்கிடுவதில் பல்வேறு சிக்கல்கள் நிலவி வந்தன. ஏனெனில் எபிரேய நாட்காட்டியின் படி இயேசு, நிசான் மாதம் 14ஆம் நாளன்று சிலுவையில் அறையப்பட்டு மூன்றாம் நாளான நிசான் மாதம் 16ஆம் நாளன்று உயிர்த்தெழுந்தார். இதன்படி கணக்கிட்டால் புனித வெள்ளியும் உயிர்ப்பு ஞாயிறும் ஆண்டுதோறும் வெவ்வேறு கிழமைகளில் வரும். ஆகவே கி.பி. 325ம் ஆண்டு குழுமிய முதல் நைசீய பொதுச்சங்கம், மார்ச் மாதம் வரும் சம இரவு நாளான 21ம் தேதிக்குப் பின் வரும் முழு நிலவு நாளிலோ அல்லது அதற்கு பிறகோ வரும் முதல் ஞாயிற்றுக்கிழமையே உயிர்ப்புத் திருநாள் என்று அறிவித்தது. அதைப் பின்பற்றி மேற்கு மற்றும் கிழக்கு கிறிஸ்தவர்கள் உயிர்ப்புப் பெருவிழாவை ஆண்டுதோறும் கொண்டாடி வருகின்றனர்.
மேற்கோள்கள்
பகுப்பு:கிறித்தவத் திருநாட்கள்
கபாலீசுவரி கோயில்
thumb|[[படிமம்:Kabaleeshwari (22).jpg|thumb]] ஸ்ரீ கபாலீஸ்வரி திருக்கோயில் - மாராந்தூர்
கடலூர் மாவட்டம், சிதம்பரம் தாலுக்கா மதுராந்தக நல்லூரில் எழுந்தருளியுள்ள அருள்மிகு ஸ்ரீ கபாலீஸ்வரி அம்மன் வீற்றியிருக்கும் கோயில் இப்பகுதியில், அமைந்துள்ளது.
ஸ்ரீ கபாலீஸ்வரி திருக்கோயிலில் கி.பி.1967 முதல் கடந்த 51 ஆண்டுகளுக்கும் மேலாக தினசரி பூஜைகள் நடந்து வருகின்றது.
இந்த கோயிலில் பிரதி மாதம் அமாவாசை அன்று பகல் பொழுதில் நிகம்பலா யாகம் (மிளகாய் யாகம்) நடைபெறும். இந்நிகழ்வில் ஊர் மக்கள் அனைவரும் கலந்து கொள்வது வழக்கமாக இருந்து வருகிறது.
இக்கோயில் மிகவும் பிரசித்தி பெற்றதால், உள்ளூர் மக்கள் மட்டுமல்லாது, வெளி மாநில மற்றும் வெளிநாடு வாழ் இந்தியர்களும் (NRI) மேலும், வெளிநாட்டு சுற்றுலா பயணிகளும் வருகை புரிகின்றனர்.
பகுப்பு:கடலூர் மாவட்டத்திலுள்ள அம்மன் கோயில்கள்
அண்ணாமலைஹள்ளி ஊராட்சி
அண்ணாமலைஹள்ளி ஊராட்சி (Annamalaihalli Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1757 ஆகும். இவர்களில் பெண்கள் 870 பேரும் ஆண்கள் 887 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2022 இந்திய மாநிலங்களின் சட்டமன்றத் தேர்தல்கள்
2022-ஆம் ஆண்டில் 7 இந்திய மாநிலங்களுக்கான சட்டமன்ற பொதுத்தேர்தல்கள் நடைபெற உள்ளது. அவைகள்:
பிப்ரவரி & மார்ச் 2022 சட்டமன்றத் தேர்தல்கள்
கீழ்கண்ட சட்டமன்றத் தேர்தல்கள் பிப்ரவரி மற்றும் மார்ச் மாதங்களில் வாக்குப் பதிவு நடைபெற்று, முடிவுகள் 10 மார்ச் 2022 அன்று வெளியிடப்பட உள்ளது.
ஐந்து மாநிலத் தேர்தல்கள்
உத்தரகாண்ட் மாநிலத்தில் 70 தொகுதிகளுக்கும், கோவாவில் 40 தொகுதிகளுக்கும், பஞ்சாபில் 117 தொகுதிகளுக்கும், உத்தரப் பிரதேசத்தில் 403 தொகுதிகளுக்கும், மணிப்பூரில் 60 தொகுதிகளுக்கும் சட்டமன்ற தேர்தல் பிப்ரவரி மாதம் நடைபெறவுள்ளது. ஐந்து மாநிலங்களுக்கும் சேர்த்து 7 கட்டமாக தேர்தல்நடைபெறும் என தேர்தல் ஆணையர் அறிவித்துள்ளார். உத்தரப் பிரதேசத்திற்கு ஏழு கட்டங்களாகவும், பஞ்சாப், கோவா மற்றும் உத்தரகாண்ட் ஆகிய மாநிலங்களுக்கு ஒரே கட்டமாகவும் மணிப்பூர் மாநிலத்திற்கு இரு கட்டமாகவும் தேர்தல் நடைபெறும். பஞ்சாப், உத்தரகாண்ட், கோவா ஆகிய 3 மாநிலங்களுக்கு பிப்ரவரி 14-ஆம் தேதி அன்று ஒரே கட்டமாக தேர்தல் நடைபெற உள்ளது. அனைத்து 5 மாநிலங்களின் சட்டமன்றத் தேர்தல் வாக்கு எண்ணிக்கை மார்ச் மாதம் 10-ஆம் தேதி நடைபெறும்.
ஐந்து மாநிலத் தேர்தல் முடிவுகள் 2022
10 மார்ச் 2022 அன்று வாக்குகள் எண்ணப்பட்டது. அதில் பாரதிய ஜனதா கட்சி உத்தரப் பிரதேசம், உத்தராகண்டம், மணிப்பூர் மற்றும் கோவா ஆகிய மாநிலங்களில் பெரும்பான்மையான தொகுதிகளில் வென்று மீண்டும் ஆட்சியைக் கைப்பற்றியது. பஞ்சாப் மாநிலத்தில் ஆம் ஆத்மி கட்சி பெரும்பான்மை இடங்களைக் கைப்பற்றி ஆட்சியைக் கைப்பற்றியது. மேலும் பஞ்சாபில் இந்திய தேசிய காங்கிரசு கட்சி ஆட்சியை இழந்தது.
மேற்கோள்கள்
பகுப்பு:2022 இந்திய மாநிலங்களின் சட்டமன்றத் தேர்தல்கள் பகுப்பு:2022 இல் இந்தியா பகுப்பு:2022 நிகழ்வுகள் பகுப்பு:2022 தேர்தல்கள் பகுப்பு:இந்தியச் சட்டமன்றத் தேர்தல்கள்
பழவேரி ஊராட்சி, காஞ்சிபுரம்
பழவேரி ஊராட்சி (Pazhaveri Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 681 ஆகும். இவர்களில் பெண்கள் 354 பேரும் ஆண்கள் 327 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நகர அரசு
நகர அரசு என்பது, நகரம் ஒன்றினால் கட்டுப்படுத்தப்பட்டு ஆளப்படுகின்ற பகுதியொன்றைக் குறிக்கும். வரலாற்று அடிப்படையில் நகர அரசுகள், பெரும்பாலும், பெரிய பண்பாட்டுப் பகுதிகளின் கூறுகளாக இருந்து வந்தன. மெசொப்பொத்தேமியா, பண்டைய கிரேக்கம், போனீசியா, அஸ்ட்டெக்ஸ், மாயன், பட்டுப்பாதையை அண்டிய மத்திய ஆசியப் பகுதிகள், மறுமலர்ச்சிக் கால இத்தாலி போன்றவற்றின் பண்பாட்டுப் பரப்பினுள் அமைந்திருந்த நகர அரசுகளை எடுத்துக்காட்டாகக் குறிப்பிடலாம்.
பண்டைக்காலத்தில் நகர அரசுகள் பரவலாகக் காணப்பட்டன. இந் நகர அரசுகள் இறைமை உள்ளனவாக இருந்தபோதிலும், பல நகர அரசுகள், முறையாகவோ, முறைசாராமலோ வேறு நகர அரசுகளோடு இணைந்து ஒரு அரசனின் கீழ் குழுக்களாகச் செயற்பட்டு வந்தன. அக்காலத்தில் ஆக்கிரமிப்பு மூலம் பகுதிகளை அடிப்படுத்திப் பேரரசுகள் உருவானபோதும், பல சந்தர்ப்பங்களில், நகர அரசுகள், பரஸ்பர பாதுகாப்பு நோக்கங்களுக்காக, அமைதி வழியில் இணைந்தும் பேரரசுகள் உருவாகியுள்ளன. பெலோபொனேசியன் குழுமம் (Peloponnesian League) இதற்கு ஒரு எடுத்துக்காட்டு ஆகும்.
மத்திய காலப் பகுதியில் இன்றைய, ஜெர்மனி, இத்தாலி, ரஷ்யா ஆகிவை இருக்கும் பகுதிகளில் நகர அரசு ஒரு குறிப்பிடத்தக்க அம்சமாக விளங்கியது. இவற்றுட் பல ஒன்றிணைந்து, ஹன்சியாட்டிக் குழுமத்தை (Hanseatic League) உருவாக்கியிருந்தன. இக்குழுமம் பல நூற்றாண்டுகளாக இப்பகுதியின் வணிகம் தொடர்பில் முக்கிய சக்தியாக விளங்கியது.
பண்டையக்காலத்தில் மெசொப்பொத்தேமியாவில் பாபிலோன், உரோமை நகரம், ஏதென்ஸ் மாற்றும் கார்தேஜ் ஆகிய பல நகர அரசுகள் இருந்தபோதிலும், இப்போது உலகில் ஐந்து நகர அரசுகளே உள்ளன. அவை மொனாக்கோ, சிங்கப்பூர், வத்திக்கான் நகர், சான் மரீனோ மற்றும் மால்ட்டா ஆகும்.
மேற்கோள்கள்
பகுப்பு:அரசறிவியல் பகுப்பு:பண்டைய நகரங்கள் பகுப்பு:பண்டைய வரலாறு பகுப்பு:நகர அரசுகள்
ம்
ம் தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்துமூன்றாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "மகர மெய்" அல்லது "மகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இம்மன்னா" என வழங்குவர்.
"ம்" இன் வகைப்பாடு
தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் ம் மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.
இனவெழுத்துகள்
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது ப், ம் என்னும் இரண்டும் மேலுதடும் கீழுதடும் பொருந்த உருவாவதால் ப், ம் இரண்டும் ஒன்றுக்கு ஒன்று இன எழுத்தாக அமைகின்றன. .
உசாத்துணைகள்
பகுப்பு:தமிழ் எழுத்துக்கள்
நேரியமங்கலம்
இந்த பகுதியில் விவசாயமே பிரதானமாக உள்ளது. நேரியமங்கலம் பாலம், இராணிக்கல்லு (இராணியின் கல்) போன்றவை வரலாற்று முக்கியத்துவம் வாய்ந்தவை. பெரியாறு ஆற்றின் குறுக்கே கட்டப்பட்ட நேரியமங்கலம் பாலம், பெரும்பாலும் 'மலையிடங்களின் நுழைவாயில்' என்று அழைக்கப்படுகிறது. ஏனெனில் இது இடுக்கி மாவட்டத்தின் உயர் பகுதிகளுக்கு, குறிப்பாக மூணாறுக்குச் செல்லும் வழியில் உள்ளது. இந்த பாலத்தை திருவிதாங்கூர் மகாராஜா 1935இல் உருவாக்கினார். இப்போது பாலம் தமிழ்நாட்டின் தனுஷ்கோடிக்குச் செல்லும் தேசிய நெடுஞ்சாலை 49இன் ஒரு பகுதியாகும்.
முக்கிய இடங்கள்
thumb| தேவாலயம் இங்குள்ள புனித சூசையப்பர் தேவாலயம், இந்த பிராந்தியத்தைச் சேர்ந்த சிரோ-மலபார் கிறிஸ்தவர்களுக்கு ஒரு முக்கிய வழிபாட்டுத் தலமாகும். இந்த பிராந்தியத்தில் ஒரு முக்கியமான கல்வி நிறுவனமான ஜவஹர் நவோதயா வித்யாலயா, அமைந்துள்ளது. கேரள மாநிலத்தில் அதிக சராசரி மழை பொழியும் இடங்களில் ஒன்றாகும். எனவே இந்த இடம் 'கேரளாவின் சிரபுஞ்சி' என்று கருதப்படுகிறது. இங்கிருந்து சுமார் 17.6 கி.மீ (11 மைல்) தொலைவில் கோதமங்கலம் அமைந்துள்ளது.
புள்ளிவிவரங்கள்
2011 மக்கள் தொகைக் கணக்கெடுப்பின்படி, நேரியமங்கலத்தில் 15,994 மக்கள் தொகை 8,017 ஆண்களும் 7,977 பெண்களும் உள்ளனர்.
குறிப்புகள்
பகுப்பு:Coordinates on Wikidata
பழ. நெடுமாறனின் உண்ணாவிரதப் போராட்டம்
இலங்கையின் வடகிழக்கில் பாதிக்கப்பட்ட தமிழ் மக்களுக்கென தமிழ்நாட்டில் தமிழீழ விடுதலை ஆதரவாளர் ஒருங்கிணைப்புக்குழுவினரால் சேகரிக்கப்பட்ட கிட்டத்தட்ட ஒரு கோடி இந்திய ரூபாய் மதிப்புள்ள உணவு மற்றும் மருந்துப் பொருட்களை செஞ்சிலுவைச் சங்கம் வழியாக அனுப்புவதற்கு இந்திய அரசிடம் அனுமதி வேண்டி, அந்த கோரிக்கைக்கு பதில் கிடைக்காததால் '''பழ. நெடுமாறன் செப்டம்பர் 12, 2007 அன்று காலவரையற்ற உண்ணாநோன்புப் போராட்டம் தொடங்கினார். '''
தமிழ்நாட்டு முதல்வர் மு. கருணாநிதி செப்டம்பர் 14, 2007 அன்று பழ. நெடுமாறனுக்கு "தாங்கள் எடுத்துள்ள முயற்சிகளை தமிழக அரசின் சார்பில் வெற்றி பெற வைத்திட நானும் முயற்சி மேற்கொள்கிறேன். இந்த வார்த்தையை ஏற்று தங்களின் உண்ணாநோன்பினை உடன் நிறுத்த வேண்டிக் கொள்கிறேன். ஈரோட்டிலிருந்து இரண்டு நாளில் திரும்பிய உடன் சந்தித்துப் பேசுவோம். என் வேண்டுகோளை நிறைவேற்றக் கேட்டுக் கொள்கிறேன்." என்று கடிதம் மூலம் கோரிக்கை விடுத்த போதிலும், பழ. நெடுமாறன் அந்த இரு நாட்கள் வரைக்கும் உண்ணாநோன்புப் போராட்டம் தொடரும் என்று பதில் அனுப்புனார்.
இதன் பின்னர் செப்டம்பர் 15, 2007 அன்று மதியம் பா.ம.க. நிறுவனர் இராமதாசு மு. கருணாநிதி வழங்கிய உறுதிமொழியைத் தெரிவித்து விளக்கியதை அடுத்து பழ. நெடுமாறன் தனது போராட்டத்தை பழச்சாறு உட்கொண்டு முடிவுக்கு கொண்டுவந்தார். இந்த உண்ணாநோன்புப் போராட்டம் நான்கு நாட்கள் நீடித்தது.
வெளி இணைப்புகள்
பகுப்பு:உண்ணாநிலைப் போராட்டங்கள் பகுப்பு:ஈழப் போராட்ட ஆதரவுச் செயற்பாடுகள்
விவேக சிந்தாமணி
200px|thumb|வலது|விவேக சிந்தாமணி நூலின் முதற் பக்கம் விவேக சிந்தாமணி என்பது ஒரு பழமையான தமிழ் நூலாகும். இது அனுபவ மூதுரைகளைக் கொண்ட தமிழ் செய்யுள் தொகுப்பாகும். இந்த நூலின் ஆசிரியர் யார் என்பது தெரியாது. எந்த காலத்தில் இயற்றப்பட்ட நூல் என்பதும் தெரியாது. நாயக்கர் காலத்தில் இந்த நூல் உருவாகியிருக்கலாம் என்று ஒரு சிலர் கூறுகின்றனர். இந்நூலில் சிந்தனைக்குகந்த, பொருள் பொதிந்த வார்த்தைகளால் நீதிகளும், அழகியலும் செய்யுள் நடையில் சொல்லப்பட்டு இருக்கிறது. தனிப்பாடல்களாக இருந்த பாடல்களைத் தொகுத்து இந்த நூல் உருவானது என்ற அனுமானமும் உண்டு.
பகுத்தறிவு பட்டறிவின் தெளிவு.
நினைவில் ஒளிரும் மணி சிந்தாமணி.
பகுத்தறிவு மணிகளே ‘விவேக சிந்தாமணி’.
இந்த நூல் தொகுப்பில் 135 பாடல்கள் உள்ளன.
மேலும் சில பிரதிகளில் மட்டும் காணப்படும் பாட்டும் ஒன்று உள்ளது.
வேத மோதிய வேதியர்க் கோர்மழை
நீதி மன்னர் நெறியினுக் கோர்மழை
மாதர் கற்புடை மங்கையர்க் கோர்மழை
மாதம் மூன்று மழையெனப் பெய்யுமே. (26)
வெளி இணைப்புகள்
பகுப்பு:தமிழ் அற நூல்கள்
எசுப்பானிய உள்நாட்டுப் போரில் பெண்ணியவாதிகள்
பெண்ணியவாதிகள் எசுப்பானிய உள்நாட்டுப் போரில் ஈடுபட்டனர், இருப்பினும் அவர்களின் ஈடுபாட்டின் அடிப்படையிலான நிபந்தனைகள் இரண்டாம் குடியரசுக்கு முந்தையவையாக இருந்தது.
பிரிமோ டி ரிவேராவின் சர்வாதிகாரம், பெண்கள் அரசியல் ரீதியாக ஈடுபடுவதற்கு முக்கியக் காரணமாக அமைந்தது, காங்கிரசோ டி லாஸ் திபுடாடோசுக்கு பெண்களை நியமித்தது. அந்த முயற்சியில் அவர்கள் வெற்றிபெறவில்லை என்று நினைத்து, பெண்களின் வாக்குரிமையை நோக்கிய செயல்பாடுகளில் ஈடுபட்டனர்.இதில் பெண் சுதந்திரம் முதன்மை நோக்கமாக இருந்தது ஆனால் இது கத்தோலிக்க திருச்சபை உறுப்பினர்களால் கண்டனம் செய்யப்பட்டது மற்றும் அவதூறாக பார்க்கப்பட்டது. எசுப்பானிய சோசலிஸ்ட் தொழிலாளர் கட்சி மற்றும் கூட்டமைப்பு நேஷனல் டெல் ட்ராபஜோ போன்ற அரசியல் மற்றும் தொழிலாளர் அமைப்புகளிலிருந்து பெண்கள் உள்ளே நுழையாதவாறு தடுக்கப்பட்டனர்.
குடியரசுக் கட்சி மற்றும் உள்நாட்டுப் போர் காலங்களில் பெண்ணியம் பொதுவாக "இரட்டை போர்க்குணம்" ,அராஜகவாதம் மற்றும் சாத்தியமான சமூக முன்னேற்றங்களைப் புரிந்துகொள்வதில் தாக்கத்தினை ஏற்படுத்தியது. ஆயினும் அதிகரித்த பெண்களின் விடுதலையானது இடதுசாரிகளின் முயற்சியால் தொடர்ந்து எதிரிகளால் ஆட்சியைப் பிடிப்பதைத் தடுத்தது. வாக்களிக்கும் உரிமை, கருக்கலைப்பு மற்றும் பிறப்பு கட்டுப்பாட்டுக்கான அணுகல் உள்ளிட்ட பெரும்பாலான முன்னேற்றங்கள் ஏற்பட்டது. இந்த காலகட்டத்தில் பெண்களின் வாக்குரிமையின் மிக முக்கியமான ஆதரவாளராக கிளாரா காம்போமோர் ரோட்ரிகசு இருந்தார்.
உள்நாட்டுப் போரின்போது, பிரதான இடதுசாரி பெண்ணியம் சமத்துவமின்மையை நிவர்த்தி செய்வதற்கான தனித்துவ அணுகுமுறையை மேற்கொண்டது. அம்பாரோ ஒய் கேஸ்கோனிய மே 1936 இல், பெண்ணியவாதிகள் மிக முக்கியமான அமைப்புக்கள் ஒன்றானது. டோலோரசு இபுரூரி பிராங்கோயிஸ்ட் படைகளுக்கு எதிராகப் பேசுவதற்காக நாடு முழுவதும் பயணம் செய்ததால், லா பாசெனேரியா என்ற புனைப்பெயரைப் பெற்றார்.
பிரான்சிஸ்கோ பிராங்கோ மற்றும் அவரது படைகள் 1939 இல் உள்நாட்டுப் போரில் வெற்றி பெற்றன. பெண்களின் தனிப்பட்ட மற்றும் அரசியல் சுயாட்சியை மறுக்கும் எசுப்பானினின் பாரம்பரிய பாலினப் பாத்திரங்களுக்கு ஆதரவளித்தது,பொதுவுரையாடலில் இருந்து பொதுவுடைமை பெண்ணியம் பின்னர் மறைந்தது. போருக்குப் பிந்தைய காலத்தில் தடைசெய்யப்பட்ட பெண்ணிய படைப்புகள் பெரும்பாலும் மரியா லாஃபிட், காம்போ அலங்காவின் கவுண்டஸ் மற்றும் லில் ஆல்வாரெஸ் போன்ற பிரபுத்துவப் பெண்களின் படைப்புகளிலிருந்து உருவானது. போருக்கு முந்தைய குடியரசுக் கட்சியின் பெண்ணியவாதிகளான ரோசா சேசல் மற்றும் மரியா ஜாம்ப்ரானோ ஆகியோர் தங்களது படைப்புகளில் நாடுகடத்தல் பற்றி எழுதினார்கள், அவர்களின் படைப்புகள் எசுப்பானியாவிற்கு கடத்தப்பட்டன. இதன் விளைவாக, உள்நாட்டுப் போரின்போது பெண்கள் மற்றும் பெண்ணியவாதிகள் செய்த பங்களிப்புகள் பெரும்பாலும் மட்டுப்படுத்தப்பட்டன
கென்ட் என்பவரின் கருத்துக்கள் காம்போமோருடனான அவரது கருத்து வேறுபாடு மற்றும் பொதுப் போராட்டம், மிகப்பெரிய மற்றும் வெளிப்படையான பெண்ணிய மோதலுக்கு வழிவகுத்தது. .
சீனமங்கலம் பாப்பாத்தி அம்மாள் கோயில்
alt=இரண்டு பெண் தெய்வங்கள்|thumb|
thumb|502x502px|பாப்பாத்தி அம்மாவின் உருவம் பாப்பாத்தி அம்மாள் கோயில் என்பது தமிழ்நாட்டின், சிவகங்கை மாவட்டம் சீனமங்கலம் என்னும் சிற்றூரில் அமைந்துள்ள கோயிலாகும். இங்கே இரண்டு பெண் தெய்வங்கள் பாப்பாத்தி அம்மன் என வழிபடப்படுகின்றன.
thumb|பாப்பாத்தி அம்மாள் சன்னதி அந்த காலத்தில் எடுத்தது
தல வரலாறு
18 ஆம் நூற்றாண்டில் கிராமத்தில் வாழ்ந்த இரு சகோதரிகள் கம்மாயில் மூழ்கி இறந்துள்ளனர். அந்த இறப்பினைக் கண்டவர்கள் தங்கள் குடும்பத்திலுள்ள குழந்தைகளுக்கு நோய் தாக்கிய போது இறந்த‌சிறுமிகளை பாப்பாத்தி அம்மனாக வழிபட தொடங்கியுள்ளனர்.
அவர்கள் அந்த ஊரில் உள்ள கம்மாய் கரையில் தினமும் வந்து குளிப்பது வழக்கம். அதேபோல ஒரு நாள் அந்த இரு சிறுமிகளும் குளிக்க சென்றனர். அப்போது கம்மாய் கரையில் ஒரு குடும்பம் உட்கார்ந்து சாப்பிட்டுக் கொண்டிருந்தது. ஒரு பக்கம் அந்த இரண்டு சிறுமிகள் தலையில் மண்ணை தேய்த்துக் கொண்டார்கள். பின்னர் ஒரு பெண் நீரில் இறங்கினாள் அப்போது அதிகமாக தண்ணீர் வந்ததால் அந்தப் பெண் சிறுமி நீரில் மூழ்கி விட்டாள் இதை கண்ட இன்னொரு சிறுமி அவளைக் காப்பாற்றுவதற்காக நீரில் இறங்கினாள் அதிகமான தண்ணீர் வந்ததால் ‌அவளும் முழ்ங்கி விட்டாள்.
இதை பார்த்துக் கொண்டிருந்த அந்த குடும்பத் தலைவர் அந்த இரண்டு பெண் சிறுமிகளை காப்பாற்ற நீரில் பாய்ந்தார். ஆனால் அவர்களை காப்பாற்ற முடியவில்லை. இதனால் அந்த குடும்பம் மிகவும் அச்சப்பட்டது. அச்சத்தில் என்ன செய்வது என்று தெரியாமல் அவர்கள் சாப்பிட வந்த சாப்பாட்டை கம்மாய் கரையிலே கொட்டி விட்டு அங்கே இருந்து பின்பக்கம் பார்க்காமல் சென்று விட்டனர். சில மாதங்களுக்குப் பிறகு அந்த குடும்பத்தில் உள்ள குழந்தைகளுக்கு மிகுந்த காய்ச்சல் ஏற்பட்டது. மருத்துவம் பார்த்தும் காய்ச்சல் குறையவில்லை.
பிறகு கோவிலுக்கு போய் மந்திரித்துவிட்டு வீட்டிற்கு திரும்பினர். பின்னர் அந்த குழந்தைகள் மேல் ஆவியாக வந்த அந்த இரண்டு சிறுமிகள் தாங்கள் அனாதைகள் எங்களுக்கு சொந்தம் பந்தம் என்று யாரும் கிடையாது நீங்கள் என்னை காப்பாற்ற வந்தீர்கள் அதை நான் ஆவியாக நின்று கண்டேன் அதுதான் உங்கள் கூடையிலேயே வந்து விட்டேன் எனக்கு ஆதரவு தாருங்கள் நான் என்றென்றும் உங்க குடும்பத்தை காப்பேன் என்று வாக்களித்தாள். குடும்பத்தினரும் அதற்கு ஒத்துக் கொண்டனர். பிறகு அந்த குடும்பத்தினர் ஆச்சரியப் படும்படி குழந்தைகளுக்கு காய்ச்சல் குணமானது. thumb|பாப்பாத்தி அம்மாள் எங்கள் வீட்டில் இருக்கும் புகைப்படம்
அப்போதிலிருந்து நான்கு தலைமுறைகளாக அந்த இரண்டு சிறுமிகளையும் அக்குடும்பத்தினர் வழிபட்டுவருகிறனர்.
வழிபாடு
இந்த பாப்பாத்தி அம்மாளுக்கு சிறந்த நாளாக கருதப்படுவது ஆவணி மாதம் வளர்பிறையில் வரக்கூடிய வெள்ளிக்கிழமை ஆகும். அப்போது அந்த இரண்டு சிறுமிகளுக்கும் பிடித்தமான புடவை, வளையல், மஞ்சள், குங்குமம், காதோல கருகமணி மற்றும் தட்டு நிறைய மல்லிகை பூ என்று பல பொருட்களை வைத்து பொங்கலிடுவர்.
பாப்பாத்தியம்மாள் வடிவம்
தொடக்கத்தில் இரு பூக்களை பாப்பாத்தி அம்மனாக நினைத்து வழிபட்டு வந்துள்ளனர். பூசை அறையில் மஞ்சளைக் கரைத்து வட்டவடிவமாகத் தேய்த்து குங்குமத்தால் ஐந்து இடங்களில் பொட்டு வைத்து வழிபடுகின்றனர். உருவம் இல்லாமல் வழிபட்டு வந்த பாப்பாத்தி அம்மனுக்கு தற்போது இரு சிறுமிகள் வடிவம் தந்து வழிபட்டு வருகின்றனர்.
thumb|பாப்பாத்தி அம்மாளை மஞ்சளக் குங்குமமாக வழிபடும் புகைப்படம்
அந்த காலத்தில் புடவை எடுப்பதற்கு பதிலாக சித்தாடை எடுத்து வைத்து வழிபடுவார்கள். அவர்கள் சிறுமிகள் அதனால் அவர்களுக்கு சித்தாடை மிகவும் பிடிக்கும் என்பதால். சில பேர் ஆடி மாதம் அம்மாவாசையில் அல்லது ஆடி மாத வெள்ளிக்கிழமையில் கூட வழிபடுவார்கள்.
ஆதாரங்கள்
பகுப்பு:தமிழர் நாட்டுப்புறத் தெய்வங்கள் பகுப்பு:சிவகங்கை மாவட்டத்திலுள்ள கிராமக் கோயில்கள்
பிரியமுடன் பிரபு
பிரியமுடன் பிரபு 1984 ஆம் ஆண்டு வெளிவந்த தமிழ்த் திரைப்படமாகும். கங்கை கொண்டான் இயக்கத்தில் வெளிவந்த இத்திரைப்படத்தில் பிரபு, பிருந்நா மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:காந்திமதி நடித்த திரைப்படங்கள்
ய்
ய் தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்துநான்காவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "யகர மெய்" அல்லது "யகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இய்யன்னா" என வழங்குவர்.
"ய்" இன் வகைப்பாடு
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் ய் மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்
தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் ய் இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.
இனவெழுத்துகள்
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன. .
உசாத்துணைகள்
பகுப்பு:தமிழ் எழுத்துக்கள்
எம். புதுக்குளம் ஊராட்சி
'''எம். புதுக்குளம் ஊராட்சி' (M. pudukulam Gram Panchayat''), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 872 ஆகும். இவர்களில் பெண்கள் 429 பேரும் ஆண்கள் 443 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வார்ப்பிரும்பு
வார்ப்பிரும்பு  (Cast iron) இரும்பு அல்லது இரும்புக் கலவையை நீர்மநிலைக்கு மாறுமாறு காய்ச்சி வார்ப்பு அல்லது அச்சுகளில் ஊற்றி திண்மநிலைக்கு குளிர்வித்துப் பெறும் இரும்பு வகை ஆகும். பொதுவாக இது கசடிரும்பு அல்லது பன்றியிரும்பிலிருந்து தயாரிக்கப்படுகிறது. கலவை மாழையில் உள்ள தனிமங்களால் உடையும்போது இதன் வண்ணம் பாதிப்படைகிறது. வெள்ளை வார்ப்புரும்பில் கார்பைடு துகள்கள் இருப்பதால் விரிசல்களை நேராகச் செல்ல அனுமதிக்கிறது. வெண்கருமை வார்ப்புரும்பு கிராபைட்டு தகடுகளை கொண்டிருப்பதால் விரிசல்களை திசைமாற்றி பல சிறு விரிசல்களை உருவாக்குகிறது.
இதன் முதன்மை கலவை உறுப்புகளாக கரிமம் (C) மற்றும் சிலிகான் (Si) உள்ளன. கரிமத்தின் பங்கு 2.1 முதல் 4 wt% ஆகவும் மற்றும் சிலிகானின் பங்கு 1 முதல் 3 wt% ஆகவும் உள்ளது. கரிமத்தின் அடக்கம் மிகக் குறைவாக உள்ள இரும்பு எஃகு எனப்படுகிறது. எனவே இவற்றை இரும்பு-கரிமம்-சிலிகான் கலவை மாழையாகக் கருதலாம். இதன் திண்மமாகும் அடிப்படையை இருபொருட்சேர்வை இரும்பு-கரிமம் நிலைமாற்ற வரிவடிவத்திலிருந்து பெறலாம். இந்தக் கலவைகள் பெரும்பாலும் இரும்பு-கரிமம் அமைப்பின் எளிதுருகு புள்ளிக்கு அண்மையில் இருப்பதால் இதன் உருகுநிலை பொதுவாக 1150 C முதல் 1200 C வீச்சகளில் உள்ளது. இது கலப்பற்ற இரும்பின் உருகுநிலையை விட 300 C குறைவாகும்.
மென்றகடாக்கத்தக்க வார்ப்பிரும்பைத் தவிர்த்து பிற வார்ப்பிரும்புகள் நொறுங்கும் தன்மை உடையன. இதன் பண்புகளான குறைந்த உருகுநிலை, நல்ல பாய்மம், வார்க்கத்தக்க தன்மை, சிறந்த இயந்திர வினைமை, உருமாற்ற எதிர்ப்பு மற்றும்  தேய்தல் எதிர்ப்பு ஆகியவற்றால் வார்ப்பிரும்பு பல பொறியியல் செயல்பாடுகளுக்கு சிறந்தப் பொருளாக விளங்குகிறது. குறிப்பாக குழாய்கள், இயந்திரங்கள், தானுந்துத் தொழில் உதிரிபாகங்கள் (உருளைத் தலைபாகம், உருளைத் தொகுதி, பல்லிணைப் பெட்டி) ஆகியவற்றைத் தயாரிக்கப் பயன்படுத்தப்படுகின்றது. இது துருவினால் செயலிழப்பதில்லை.
வெளி இணைப்புகள்
பகுப்பு:இரும்பு வகைகள் பகுப்பு:கட்டிடப் பொருட்கள் பகுப்பு:சீனக் கண்டுபிடிப்புக்கள் பகுப்பு:இரும்புக் கலப்புலோகங்கள் பகுப்பு:இரும்பு
கரிமத்தை சேகரித்தல்
வளிமண்டலத்தில் வாயுநிலையில் வெளியிடப்படும் கரியமில வாயுவைப் பிரித்துச் சேமித்து வளிமண்டலத்தில் கரியமிலவாயுவால் தோன்றும் காலநிலை மாற்றம் போன்ற சிக்கல்களை எதிர்கொள்ளக் கார்பன் அகற்றம் (Carbon Sequestration) என்ற இந்த நுட்பம் பயன்படுகிறது.
உலகம் வெப்பமாவதைத் தடுக்க அனல் மின் நிலையங்கள், தொழிற்சாலைகள், சில இடங்களில் நேரடியாக வளிமண்டலத்திலிருந்தும் கரியமிலவாயுவைப் பிரித்து அடியாழத்தில் சேமிக்கப்படுகிறது. இதனால், வளிமண்டலத்தில் ஏற்படும் பசுமை இல்ல விளைவுகளைத் தவிர்க்கலாம்.
நீண்டகாலத்துக்குக் கரியமிலவாயுவைச் சேமித்து வைப்பதன்மூலம் உலகம் வெப்பமயமாவதைத் தாமதிக்கலாம்.
கார்பன் உறிஞ்சிகள்
கார்பன் அகற்றல் நுட்பம் புதியதல்ல. எண்ணெய் மற்றும் எரிவாயு தொழிலில் உற்பத்தித் திறனைக் கூட்டுவதற்குக் கார்பன் அகற்றும்முறை நடைமுறையில் இருந்துவந்தது. சுற்றுச்சூழல் காரணங்களுக்காகக் கார்பன் அகற்றும்முறை இப்பொழுது அறிமுகமாகியுள்ளது.
படிநிலை
கார்பன் அகற்றுதலில் மூன்று படிநிலைகள் பின்பற்றப்படுகின்றன.
1. பிறவாயுக்களிலிருந்து கரியமிலவாயுவைப் பிரித்தல்.
2. பிரிக்கப்பட்ட வாயுவைச் சேமிப்பிடத்துக்குக் கொண்டு செல்லுதல்.
3. கரியமிலவாயுவை வளிமண்டலத்தில் கலக்காத வண்ணம் பூமிக்கடியிலோ அல்லது கடலடியிலோ புதைத்தல்.
ஆழ்கடல் சேகரிப்பு
ஆழ்கடல்களில் நேரடியாகச் செலுத்துவதன்மூலமோ அல்லது உரமூட்டல் (fertilization) வழியாகவோ கார்பனை அகற்றலாம். இம்முறை ஆழ்கடல் அகற்றம் (Ocean Seqestration) எனப்படுகிறது.
நில சேகரிப்பு
மண்ணிலும் தாவரங்களிலும் மிகப்பெரும் அளவுக்குக் கரியமிலவாயு பிடிக்கப்பட்டுள்ளது. ஒளிச்சேர்க்கையை அதிகப்படுத்துவதன்மூலம் கார்பனை அதிகமாக உறிஞ்சலாம். தாவர உடலங்கள் போன்ற அங்ககக் கரிமப் பொருட்களை மெதுவாகச் சிதைவடையச் செய்வதன்மூலமும் கார்பனை நிலைப்படுத்தலாம். நிலப்பயன்பாட்டு முறையை மாற்றியமைப்பதன் வழியாகவும் கார்பனை இயற்கையாக உறிஞ்சலாம். இம்முறை நில அகற்றம் (Terrestrial Sequestration) எனப்படுகிறது.
நிலவியல் சேகரிப்பு
பாறைகளில் உள்ள இயற்கையான துளைகள் மற்றும் இடைவெளிகளில் கரியமிலவாயுவைச் செலுத்தி வெளியேறமுடியாமல் தடுத்து நிலைப்படுத்தலாம். இம்முறை நிலவியல் அகற்றம் (Geological Sequestration) எனப்படுகிறது.வருங்காலங்களில் இந்தமுறைமூலம் மிக அதிக அளவு கரியமிலவாயுவைப் பிரித்துச் சேமிக்கமுடியும் என்று ஆய்வறிஞர்கள் கூறுகின்றனர்.
நிலவியல் பிடித்தல் நுட்பங்கள்
நிலவியல் பிடித்தல் நுட்பங்கள் (Gelogical trapping mechanisms).
கரைத்துப் பிடித்தல்
நீர், எண்ணெய் போன்ற பொருட்களில் கரியமிலவாயு கரையும். அதன்மூலம் இதைப்பிடிக்கலாம். இம்முறை கரைத்துப்பிடித்தல் (Solubility trapping) எனப்படுகிறது.
கனிமமாக்கிப் பிடித்தல்
நீரியக்கப் பிடித்தல், கரைத்துப்பிடித்தல் முறைகளில் கார்பன் அகற்றம் நடைபெறுகின்றது. இவையிரண்டையும் ஒன்றாகப் பயன்படுத்தினால் சிறந்த பலன் கிடைக்கிறது.
புற இணைப்புகள்
பகுப்பு:பொருளாதாரப் பிரச்சினைகள் பகுப்பு:காலநிலை மாற்றம்
இக்கு-சாமகன்
இக்கு-சாமகன் (Iku-Shamagan) பண்டைய அண்மை கிழக்கின் இரண்டாவது மாரி இராச்சியத்தை (தற்கால சிரியா) கிமு 2500ல் ஆண்ட இரண்டாம் மன்னர் ஆவார்.
மேற்கோள்கள்
பகுப்பு:பண்டைய வரலாறு பகுப்பு:பேரரசர்கள் பகுப்பு:மெசொப்பொத்தேமியா பகுப்பு:மெசொப்பொத்தேமியாவின் வரலாறு பகுப்பு:சிரியா
இணையப் பகுப்பாய்வு
இணையப் பகுப்பாய்வு என்பது இணையப் பயன்பாடுகளைப் புரிந்து கொள்வதற்கும், சிறப்பாகப் பயன்படுத்தும் நோக்கங்களுக்கான அளவீடு, சேகரிப்பு, பகுப்பு மற்றும் இணையத் தரவின் அறிக்கையாகும்.
இணையப் பகுப்பாய்வை வலைத்தளப் போக்குவரத்தை அளக்கும் ஒரு கருவியாக மட்டுமல்லாமல் தொழில் ஆராய்ச்சி மற்றும் சந்தை ஆராய்ச்சிக்கான ஒரு கருவியாகவும் பயன்படுத்தலாம். இணையப் பகுப்பாய்வு பயன்பாடுகளானது மரபுடைய அச்சு விளம்பரப் பிரச்சாரங்களை அளப்பதற்கும் நிறுவனங்களுக்கு உதவுகிறது. ஒரு புதிய விளம்பரப் பிரச்சாரம் அறிமுகமான பிறகு ஒரு வலைத்தளத்திற்கு போக்குவரத்து எவ்வாறு மாறுபடுகிறது என்பதை மதிப்பிடுவதற்கும் இது உதவுகிறது. பார்வையாளர்களின் எண்ணிக்கை, பக்கப் பார்வைகள், வலைத்தளத்தின் செல்வாக்கு அளவீடு மற்றும் பலவற்றைக் கொண்டு இணையப் பகுப்பாய்வு தரவை வழங்குகிறது, இவை சந்தை ஆராய்ச்சிக்கு உதவுகிறது.
இணையப் பகுப்பாய்வில் ஆஃப்-சைட் மற்றும் ஆன்-சைட் இணையப் பகுப்பாய்வு ஆகிய இரண்டு வகைகள் உள்ளன.
ஆஃப்-சைட் இணையப் பகுப்பாய்வானது, வலைத்தளத்தை நீங்கள் சொந்தமாகக் கொண்டிருக்கிறீர்களா அல்லது பராமரிக்கிறீர்களா என்பது பற்றிய வலைத்தள அளவீடு மற்றும் பகுப்பைக் குறிப்பிடுகிறது. வலைத்தளத்தின் சாத்தியம் உள்ள பார்வையாளர்கள் (வாய்ப்பு), குரல்களின் பங்கு (பார்வை) மற்றும் சலசலப்பு (கருத்துக்கள்) ஆகியவற்றின் அளவீடை இது உள்ளடக்கியுள்ளது, இணையம் முழுவதும் இது நடைபெறுகிறது.
ஆன்-சைட் இணையப் பகுப்பாய்வானது, ஒரு முறை உங்களது வலைத்தளத்தில் பார்வையாளர்களின் பயணத்தை அளவிடுகிறது. அதன் இயக்கிகள் மற்றும் மாற்றங்களை இது உள்ளடக்கியுள்ளது; எடுத்துக்காட்டாக மக்களை வாங்குவதற்கு ஊக்கமளிக்கும் முகப்புப் பக்கங்கள். ஆன்-சைட் இணையப் பகுப்பாய்வானது, வணிகரீதியான சூழமைவில் உங்களது வலைத்தளத்தின் செயல்திறனை அளவிடுகிறது. செயல்திறனுக்கான அடிப்படை செயல்திறன் மாணிகளுக்கு எதிராக இதன் தரவு ஒப்பிடப்படுகிறது. மேலும் வலைத்தளத்தை மேம்படுத்த உதவுகிறது அல்லது சந்தையிடும் விளம்பரப் பிரச்சாரத்தில் பார்வையாளர்களின் பதிலை மேம்படுத்த உதவுகிறது.
வரலாற்றில் இணையப் பகுப்பாய்வானது ஆன்-சைட் வருகையாளர் அளவீடு என குறிப்பிடப்பட்டுள்ளது. எனினும் வணிகர்கள் இதன் இரண்டு வகை அளவுகளையும் கொண்ட கருவிகளைத் தயாரித்ததன் காரணமாக அண்மைக் காலங்களில் இச்சொல் மங்கிவிட்டது.
இக்கட்டுரை ஆன்-சைட் இணையப் பகுபாய்வை தொடர்புபடுத்தியே உள்ளது.
ஆன்-சைட் இணையப் பகுப்பாய்வு தொழில்நுட்பங்கள்
ஆன்-சைட் இணையப் பகுப்பாய்வு மென்பொருள் மற்றும் சேவைகளை பல மாறுபட்ட வணிகர்கள் வழங்குகின்றனர். தரவை சேகரிப்பதற்கு தொழில் நுட்பவியல் சார்ந்த இரண்டு அணுகுமுறைகள் உள்ளன. இதன் முதல் வகை, லாக்ஃபைல் பகுப்பாகும், இணைய சர்வர் பதிவு செய்து வைத்திருக்கும் அதன் அனைத்து பரிவர்த்தனைகளையும் லாக்ஃபைல்களில் இது வாசிக்கிறது. இரண்டாவது வகை, பக்கக் குறிப்பிடுதல் ஆகும். வலை உலவியின் மூலமாக பக்கம் அளிக்கப்படும் போது மூன்றாம்-நிலை சர்வரை உணர்த்துவதற்கு ஒவ்வொரு பக்கத்திலும் ஜாவா ஸ்கிரிப் பயன்படுத்தப்படுகிறது. இணைய போக்குவரத்து அறிக்கைகளை வழங்குவதற்கு இந்த இரண்டுமே தரவை சேகரிக்க வேலை செய்கிறது.
கூடுதலாக தரவைப் பெருக்குவதற்கு பிற தரவு மூலங்களும் சேர்க்கப்படுகின்றன. எடுத்துக்காட்டாக மின்னஞ்சல் பதில் விகிதங்கள், நேரடி மின்னஞ்சல் விளம்பரத் தரவு, விற்பனைகள் மற்றும் முன்னணித் தகவல், சொடுக்கு வெப்ப முகப்பு போன்ற பயனர் செயல்திறன் அல்லது தேவையான பிற வழக்கமான மெட்ரிக்குகள் ஆகியன ஆகும்.
இணையச் சேவையக லாக்ஃபைல் பகுப்பு
இணையச் சேவையகங்கள் அதன் லாக்ஃபைலில் பரிவரித்தனைகளில் சிலவற்றைப் பதிவு செய்யும். வலைத்தளத்தின் செல்வாக்கில் தரவை வழங்குவதற்கு நிரல் மூலமாக லாக்ஃபைல்கள் வாசிக்கப்படும் என்பது விரைவில் அறியப்படும். ஆகையால் இணைய லாக் பகுப்பு மென்பொருள் உருவாகிறது. 1990களின் முற்பகுதியில் இணைய சேவையகங்களுக்கு அனுப்பப்பட்ட கிளையண்ட் கோரிக்கைகளை (அல்லது அடிகளை) எண்ணுவதையே வலையத்தள புள்ளிவிவரங்கள் முதன்மையான பணியாகக் கொண்டிருந்தன. ஒவ்வொரு வலைத்தளமும் பெரும்பாலும் ஒரு ஒற்றை HTML கோப்பைக் கொண்டிருக்கும் வரை துவக்கத்தில் இது ஒரு நியாயமான முறையாக இருந்தது. எனினும் HTML அறிமுகப்படுத்தப்பட்டவுடன் மேலும் வலைத்தளங்கள் பல்வகையான HTML கோப்புகளை உருவாக்கின. அதனால் இதன் எண்ணிக்கையின் பயன் மிகவும் குறைந்து போனது. 1994 ஆம் ஆண்டு IPRO மூலமாக முதல் உண்மையான வணிகரீதியான லாக் பகுப்பாய்வி வெளியிடப்பட்டது.
இணைய சேவையகங்களில் மனித நடவடிக்கைகளின் எண்ணிக்கையை மிகத் துல்லியமாக அளவிடுவதற்கு 1990களின் மத்தியில் அளவிடும் இரண்டு அலகுகள் அறிமுகப்படுத்தப்பட்டன. அவை பக்கப் பார்வைகள் மற்றும் வருகைகள் (அல்லது பருவங்கள் ) ஆகும். கிராஃபிக்கிற்கு எதிராக ஒரு பக்கத்திற்கான இணைய சேவையகத்திற்கு உருவாக்கப்பட்ட கோரிக்கையாக பக்கப் பார்வை வரையறுக்கப்பட்டுள்ளது. மேலும் வருகை என்பது தனித்துவமாக அடையாளம் காணப்படும் கிளையண்டில் இருந்து கோரிக்கைகளின் வரிசையை வரையறுப்பதாக உள்ளது. இது ஒரு குறிப்பிட்ட எண்ணிக்கையுடைய நடவடிக்கையின்மைக்குப் பிறகு காலாவதியாகிறது. வழக்கமாக 30 நிமிடங்களில் காலாவதியாகிறது. பக்கப் பார்வைகள் மற்றும் வருகைகளானது இன்னும் பொதுவாகக் காட்டப்படும் மெட்ரிக்குகளாக உள்ளன. ஆனால் அவை தற்போது நவீனமற்ற அளவீடுகளாகக் கருதப்படுகின்றன.
1990களின் பிற்பகுதியில் மிகப்பெரிய நிறுவனங்கள், ISPகளுக்கான வலைப்பதிவுகள் மற்றும் ஆற்றல் வாய்ந்த குறித்தொதுக்கப்பட்ட IP முகவரிகள் ஆகியவற்றுடன் இணைந்து தேடுதல் பொறி சிலந்திகள் மற்றும் ரோபாட்டுகளின் வெளிபாடு போன்றவை வலைத்தளத்தில் தனித்துவமான வருகையாளர்களைக் அடையாளங்காணுவதை மிகவும் கடினமாக்கியது. நினைவிகள் மூலமாக வருகைகளைக் கண்டறிவது மூலமாகவும், அறியப்பட்ட சிலந்திகளில் இருந்து கோரிக்கைகளை நிராகரிப்பதன் மூலமாகவும் லாக் பகுப்பாய்விகள் பதிலளித்தன.
வலைப் பதுக்கங்களின் விரிவுபடுத்தப்பட்ட பயன்பாடானது, லாக்ஃபைல் பகுப்பிற்கு பிரச்சினைகளை வழங்கியது. ஒரு நபர் ஒரு பக்கத்தை மீண்டும் சென்று பார்த்தால், இரண்டாவது கோரிக்கையானது பெரும்பாலும் உலவியின் பதுக்ககத்தில் இருந்து தருவிக்கப்படும். அதனால் இணைய சேவையகம் மூலமாக பெறப்படும் எந்தக் கோரிக்கையும் இதில் இருக்காது. அந்த நபர் அணுகிய வலைத்தளத்தின் வழி இழக்கப்பட்டு விட்டது என இதற்குப் பொருளாகும். இணைய சேவையகத்தை கட்டமைப்பதன் மூலமாக பதுக்ககத்தை சரிசெய்ய முடியும். ஆனால் இது வலைத்தளத்தை பார்வையிடுபவரின் வேகத்தைக் குறைக்கலாம்.
பக்கக் குறியிடுதல்
பதுக்ககத்தின் இருப்பில் லாக்ஃபைல் பகுப்பின் துல்லியம் பற்றிய கவலைகள், வெளியே கொடுக்கப்பட்ட சேவையாக இணையப் பகுப்பாய்வை செயல்படுத்த முடியும் தன்மை போன்றவை, இரண்டாவது தரவு சேகரிப்பு வகையான பக்கக் குறியிடுதல் அல்லது 'வலைத் தவறுகளுக்கு' வழிவகுக்கிறது. 1990களின் மத்தியில் வலை எண்ணிக்கைகள் பொதுவாகக் காணப்பட்டன. எவ்வளவு முறை இது கோரிக்கையிடப்பட்டுள்ளது என்பதைக் காட்டும் இதன் வடிவங்கள் வலைப்பக்கத்தில் சேர்க்கப்பட்டிருந்தன. இதன் மூலம் அப்பக்கத்திற்கு எத்தனை வருகைகள் இருந்தன என்பதை மதிப்பிட முடியும். 1990களின் பிற்பகுதியில் பக்கம் அல்லது வருகையாளர் பற்றிய குறிப்பிட்ட தகவல் கொண்ட கோரிக்கையைக் கடந்து செல்வதற்கு, ஜாவா ஸ்க்ரிப்டை பயன்படுத்துவதன் மூலமாக தெளிவான ஒன்றைக் காட்டிலும் பார்வைக்குத் தெரியாத சிறிய உருவத்தை உள்ளடக்கி இக்கருத்து தோற்றுவிக்கப்பட்டது. இணையப் பகுப்பாய்வு நிறுவனம் மூலமாக தொலைதூரத்தில் இருந்து இத்தகவலை இயக்க முடியும். மேலும் விரிவான புள்ளிவிவரங்களை உருவாக்கமுடியும்.
இணையப் பகுப்பாய்வு சேவையானது பயனருக்கு நினைவியை ஒதுக்கித் தரும் செயல்பாட்டையும் கையால்கிறது. இதன் மூலம் அவர்களது வருகை மற்றும் பின் வரும் வருகைகளை தனித்தனியாக அடையாளம் காணமுடியும். வலைத்தளங்களுக்கு இடையில் நினைவியின் ஒப்புதல் விகிதங்கள் குறிப்பிட்ட அளவில் மாறுபடுகின்றன. இதனால் சேகரிக்கப்பட்ட, அறிக்கையிடப்பட்ட தரவின் தரம் பாதிப்படையலாம்.
மூன்றாம்-நிலை தரவு சேகரிப்பு சேவையகத்தைப் பயன்படுத்தி வலைத்தள தரவை சேகரிப்பதற்கும் (அல்லது ஒரு இன்-ஹவுஸ் தரவு சேகரிப்பு சேவையகத்தில் கூட) சேகரிப்பு சேவையகத்தின் IP முகவரியை வரையறுப்பதற்கும் பயனர் கணினி மூலமாக கூடுதல் DNS தேடுதல்கள் தேவைப்படுகிறது. சில நேரங்களில் DNS தேடுதல்களை வெற்றிகரமாகவோ அல்லது தோல்வியுடனோ முழுமையாக முடிப்பதற்கு தாமதப்படுத்துவது தரவு சேகரிக்கப்படாமல் இருப்பதற்கு வழிவகுக்கும்.
அஜாக்ஸ்-சார்ந்த தீர்வுகளின் பிரபலத்தன்மை அதிகரித்திருப்பதுடன், பார்வைக்குத் தெரியாத உருவப்படத்தை பயன்படுத்துவதற்கு ஒரு மாற்று வழியாகவும் இது உள்ளது. இதில் அளிக்கப்பட்ட பக்கத்தில் இருந்து சேவையகத்திற்கு திரும்புவதையும் மேம்படுத்துகிறது. இந்த சூழ்நிலையில், வலை உலவியில் ஒரு பக்கம் அளிக்கப்பட்டிருக்கும் போது அஜாக்ஸ் குறியீட்டின் ஒரு பகுதி சேவையகத்திற்கு திரும்ப அழைக்கப்படும். மேலும் கிளையண்டைப் பற்றிய தகவலையும் அளிக்கும். அவை இணையப் பகுப்பாய்வு நிறுவனத்தின் மூலமாக திரட்டப்படும். XmlHttpRequest பொருள்களுடன் தொடர்பு கொண்டுள்ள சேவையகங்களில் உலவி கட்டுப்பாடுகள் மூலமாக பழுதுபார்க்கும் வழிகளில் இதுவும் ஒன்றாகும்.
லாக்ஃபைல் பகுப்பும், பக்கக் குறியிடுதலும்
லாக்ஃபைல் பகுப்பு மற்றும் பக்கக் குறியிடுதல் இரண்டுமே இணையப் பகுப்பாய்வை செயல்படுத்துவற்காக நிறுவனங்களுக்கு உடனடியாய் கிடைக்கின்றன. சில நிகழ்வுகளில் ஒரே இணையப் பகுப்பாய்வு நிறுவனம் இரண்டு அணுகுமுறைகளையும் அளிக்கும். அந்நிறுவனம் பின்னர் எந்த முறையைத் தேர்வு செய்யும் என்ற வினா எழுகிறது. ஒவ்வொரு அணுகுமுறையிலும் நன்மைகளும் குறைபாடுகளும் உள்ளன.
லாக்ஃபைல் பகுப்பின் நன்மைகள்
பக்கக் குறியிடுதலின் மேல் லாக்ஃபைல் பகுப்பின் முக்கிய நன்மைகள் பின்வருமாறு:
பக்கக் குறியிடுதலின் நன்மைகள்
லாக்ஃபைல் பகுப்பின் மேல் பக்கக் குறியிடுதலின் முக்கிய நன்மைகள் பின்வருமாறு.
பொருளியல் காரணிகள்
லாக்ஃபைல் பகுப்பு என்பது பெரும்பாலும் எப்போதும் இன்-ஹவுஸில் செயல்படுத்தப்படுகிறது. பக்கக் குறியிடுதலையும் இன்-ஹவுஸில் செயல்படுத்தலாம். ஆனால் இது பெரும்பாலும் மூன்றாம்-தர சேவையாகவே வழங்கப்படுகிறது. இந்த இரண்டு உருமாதிரிகளுக்கும் இடையேயான பொருளாதார மாறுபாடு என்பது எதை வாங்குவது என முடிவுசெய்யும் நிறுவனத்தின் பரிசீலனையிலும் உள்ளது.
நிறுவனத்தில் இருக்கும் தொழில்நுட்ப நுண்திறமையின் எண்ணிக்கையை சார்ந்து இதன் தீர்வை மலிவாக செயல்படுத்தலாம். வலைத்தளங்களின் செயல்பாடுகளின் எண்ணிக்கையை வணிகர் தேர்ந்தெடுத்தால், தகவலின் ஆழம் மற்றும் வகை தேடப்படும். மேலும் ஏராளமான தனிப்பட்ட வலைத்தளங்களின் புள்ளியியல் விவரங்களும் தேவைப்படுகின்றன.
வணிகர் தீர்வுகள் அல்லது தரவு சேகரிப்பு முறை செயல்படுத்திக் கொண்டிருப்பதைப் பொருட்படுத்தாது. இணைய வருகையாளர் பகுப்பின் விலை மற்றும் பொருள் விளக்கம் போன்றவை கண்டிப்பாக உள்ளடக்கியிருக்கும். ஆகையால் வளர்ந்து கொண்டிருக்கும் அடிப்படைத் தரவின் விலையானது நடவடிக்கை எடுக்கத் தகுந்த தகவலைக் கொண்டிருக்கும். மூன்றாம் தர ஆலோசகர்களின் பயன்பாட்டில் இருந்து இது இருக்கலாம். ஒரு அனுபவமிக்க இணைய ஆய்வாளரை பணியமர்த்துதல் அல்லது தகுதியுடைய இன்-ஹவுஸ் நபருக்கு பயிற்சியளித்தல் போன்றவற்றில் இருந்து இருக்கலாம். விலை-ஆதாய பகுப்பு பின்னர் செயல்படுத்தப்படலாம். எடுத்துக்காட்டாக இணைய வருகையாளர் தரவை ஆய்வு செய்வதன் மூலமாக எந்த வருமான உயர்வு அல்லது விலை சேமிப்புகள் பெறப்பட்டிருக்கும்?